26/02/2015 | Administración LocalMunicipal
Betanzos
Bases contratación con caracter temporal dun/ha dinamizador/a do Plan de inclusión dixital do Concello de Betanzos

Por resolución da Alcaldía de data 16 de Febreiro prestouse aprobación as seguintes: O obxecto desta convocatoria é a contratación laboral temporal, a través da modalidade contractual de obra ou servizo determinado, dun técnico dinamizador do plan de inclusión dixital do Concello de Betanzos, dacordo co “Convenio de colaboración asinado entre a Vicepresidencia e Consellería de Presidencia, Administración Pública e Xustiza, a Axencia para a Modernización Tecnolóxica de Galicia e a Federación Galega de Municipios e Provincias para ao desenvolvemento do Plan de inclusión dixital no eido da Administración Local e na II Addenda do mesmo” ao abeiro dos cales a este concello se lle concedeu subvención para dita finalidade, sendo o obxectivo converter á sociedade galega nunha comunidade dixital que comparta valores, fomente a igualdade de oportunidades nese eido e sexa participativa e colaborativa, utilizando servizos dixitais para a mellora do seu benestar e a súa calidade de vida, mellorándose polo tanto coas actuacións que se leven a cabo, as competencias dixitais dos galegos. Para o desenvolvemento do devandito Plan, o/a técnico/a deberá desenvolver as funcións e tarefas que se enumeran de seguido: Promoción do uso da TC na poboación, en especial naqueles colectivos onde a fenda dixital se fai máis evidente, programando actividades e estratexias de dinamización adaptadas aos colectivos. Dinamizar as PEMEs e micro PEMEs amosándolles as vantaxes da Sociedade da información (SI) Planificación, impartición, difusión e publicidade das actividades de formación e dinamización na zona de actuación: obradoiros, charlas, xornadas iniciativas. Xestión da aula: atención a usuarios/as, mantemento do equipamento, xestión da documentación. Coidar do cumprimento por parte dos usuarios/as das normas de funcionamento, acceso, horario e optimización do uso e ocupación dos recursos do centro. Achega de datos de seguimento e avaliación das actividades. Atención de forma personalizada aos usuarios/as, realizando o apoio e seguimento da súa aprendizaxe, para que vexan o acceso ás TICs como algo doado, ameno e que á vez lles resulte proveitoso na súa vida diaria. Seguimento e cumprimento dos obxectivos e procedementos da nova Rede CeMIT. Ser enlace entre o Centro e a cidadanía (persoas e asociacións cidadás) do municipio, e responsable de conseguir a inclusión e participación na Sociedade da Información da cidadanía. Colaboración na aportación de novas ideas que contribúan á mellora do funcionamento, desenvolvemento e impacto no Concello da nova Rede CeMIT. Tratar de acadar que o CeMIT sexa un punto de referencia na vida sociocultural do Concello. Estender o coñecemento e uso pola cidadanía dos servizos públicos dixitais das Administracións Públicas Galegas O aspirante seleccionado será contratado por obra ou servizo determinado a tempo parcial 30 h semanais, sendo a duración do contrato ata o 31 de Decembro de 2015. As retribucións, asi como as condicios laborais axustaranse ao establecido no convenio colectivo deste Concello e demais lexislación de aplicación. ( Grupo 2). Será o de concurso - oposición, mediante a valoración dos criterios que posteriormente se establecen, e a realización das probas que así mesmo se indican. a) Ter a nacionalidade española. b) Ser nacional doutros estados aos que se refire e nas condicións que establece o artigo 57 da Lei 7/2007 do 12 de abril, do Estatuto básico do empregado público. c) Ter cumpridos os dezaseis anos de idade e non ter alcanzado a idade máxima de xubilación forzosa. d) Estar en posesión da seguinte titulación: Diplomados/as en: -Informática ou -Educación Social. e) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se atopar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. A convocatoria iniciando o proceso selectivo así como as presentes bases, serán obxecto de publicación en Boletín Oficial da Provincia (BOP), na páxina web do concello (www.betanzos.net) e no taboleiro de anuncios deste. Todas as demais resolucións que se produzan no expediente, serán publicitadas a través da páxina web do Concello (www.betanzos.net) e no taboleiro de anuncios deste. No prazo de dez días naturais, a contar do seguinte do anuncio no B. O. P., os interesados en participar no proceso selectivo, dirixirán instancia a Alcaldía-Presidencia, de acordo ao modelo do ANEXO I destas bases. Tales instancias presentásense no rexistro do Concello ou a través de calquera dos sistemas previstos no art.º 38.4 da Lei 30/92, de 26 de novembro de réxime xurídico das administracións públicas e procedemento administrativo común. Xunto coa instancia achegaranse os seguintes documentos: Fotocopia do DNI ou resgardo do mesmo, pasaporte ou carné de conducir Relación dos méritos alegados para a súa baremación na fase de concurso segundo a orde de baremación establecida en cada un dos apartados indicando a puntuación que entende a persoa aspirante que lle corresponde consonte estas bases en cada un dos apartados Documentación acreditativa dos méritos alegados. Os documentos presentaranse en copia simple e posteriormente a persoa seleccionada deberá presentar os orixinais para o seu cotexo. Non se tomarán en consideración os méritos que non queden debidamente acreditados dentro do prazo de presentación de instancias. Rematado o prazo de presentación de instancias, o Alcalde ditará resolución pola que se aprobará a listaxe provisional de persoas admitidas e excluídas que se fará pública no taboleiro de anuncios do concello e na páxina web municipal www.betanzos.net. Dentro dos cinco días hábiles seguintes aos desta publicación poderanse emendar as instancias presentadas para os efectos do artigo 71 da LRAXP. De non existir persoas aspirantes excluídas, o Alcalde elevará a definitiva a listaxe provisional na mesma resolución. As reclamacións ou emendas, se as houbese, serán resoltas na resolución pola que se aproba a listaxe definitiva que se publicará do mesmo xeito que a provisional. Será nomeada polo Sr. Alcalde, conxuntamente coa resolución que eleve a definitiva a admisión de presentados. Estará constituída por: Presidente e catro vogais ( con voz e voto), asi como por un secretario que actuará con voz e sen voto.- A constitución da comisión de selección deberá respectar o establecido no artigo 60 da ley 7/2007, do 12 de Abril, do Estatuto básico do empregado público. A composición darase a coñecer xunto coa relación definitiva de admitidos, podendo ser obxecto das correspondentes recusacións ou abstencións que legalmente procedan. O resultado da súa valoración farase público con anterioridade á seguinte fase. Teranse en conta ao obxecto de valoración, as seguintes circunstancias ou méritos a) Por servizos prestados e ata un máximo de 10,00 puntos: 1º. Servizos prestados na mesma categoría laboral nas Administracións Locais: 0,20 puntos por cada mes completo ou fracción superior a quince días.2º. Servizos prestados na mesma categoría laboral noutras administracións públicas: 0,15 puntos por cada mes completo ou fracción superior a quince días.3º. Servizos prestados na mesma categoría laboral en Centros, Entidades ou Empresas:0,10 puntos cada mes completo ou fracción superior a quince días. A antigüidade anterior xustificarase mediante certificación de servizos prestados realizada pola Administración onde prestasen os servizos, ou fotocopia dilixenciada do contrato de traballo ou certificación orixinal da empresa xustificativa da experiencia manifestada e informe de vida laboral expedido pola Tesourería Xeral da Seguridade Social. b) Por cursos relacionados coa actividade a desenvolver impartidos pola administración pública ou homologados, ata un máximo de 5,00 puntos: De máis de 100 horas: 1 punto. De máis de 70 a 100 horas: 0,75 puntos. De máis de 40 a 70 horas: 0,50 puntos. De máis de 20 a 40 horas: 0,35 puntos. No suposto de que na acreditación dos cursos non figure o número de horas, non se puntuará o curso. Os cursos de formación acreditaranse mediante presentación da fotocopia dilixenciada da certificación, título ou diploma no que figure: nome do título, contidos e duración, ademais da entidade impartidora. c) Polo coñecemento acreditado do idioma galego, computándose unicamente o grao superior alegado, e concedéndose validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: Celga 1: 0,50 puntos. Celga 2: 0,75 puntos. Celga 3: 1 punto. Celga 4: 1,50 puntos. Celga 5: 2,00 puntos A comisión de selección, realizada a baremación, publicará no taboleiro de anuncios e na páxina web do Concello, a relación de aspirantes por orde de puntuación obtida. Consistirá na realización dun único exercicio: Desenvolver por escrito durante un período máximo de 90 minutos dous temas ( Un dos temas xerais e outro dos específicos) sacados ao azar de entre os relacionados no ANEXO II destas bases. A proba cualificarase polo Tribunal de 0 a 30 puntos, sendo necesario para superar o mesmo acadar unha puntuación mínima de 7,5 puntos en cada un dos temas a desenvolver. O exercicio practicarase en chamamento único, sendo suspendido quen non compareza, calquera que sexa a causa, salvo previsión normativa específica de rango superior. A puntuación máxima da fase de concurso acadará un máximo de 17 puntos A puntuación máxima da fase de oposición será de 30 puntos Os puntos obtidos na fase de concurso sumaranse os da oposición, resultando seleccionado o que obteña maior puntuación. Será competencia da Alcaldía-Presidencia a resolución final, a vista da acta do actuado polo tribunal e a formalización do correspondente contrato laboral co aspirante seleccionado, debéndose incorporar ó seu posto no prazo máximo de cinco días desde que sexa requirido para elo. No sinalado prazo deberá presentar a documentación acreditativa do cumprimento dos requisitos establecidos na cláusula 4, das presentes bases. De non se presentar o interesado así como naqueles casos nos que se produzan vacantes, poderase cubrir a praza co seguinte en puntuación, sempre que este haxa aprobado a fase de oposición. Para o non previsto nestas bases, será de aplicación a Lei 7/85, do 2 de abril, reguladora das bases de réxime local, na redacción recollida pola Lei 11/99, Real decreto lexislativo 781/86, do 18 de abril, polo que se aproba o Texto Refundido das Disposicións Legais vixentes en materia de Réxime Local, Lei 5/97, de Administración local de Galicia, Lei 30/1984, do 2 de agosto, de medidas para a reforma da función pública nos artigos que non foron derogados pola Lei 7/2007, do 12 de abril, que aproba o Estatuto básico do empregado público, Decreto Lexislativo 1/2008 do 13 de marzo, polo que se aproba o texto refundido da lei da Función pública de Galicia, Real decreto 896/1991, do 7 de xuño, sobre regras básicas e programas mínimos a que debe axustarse o procedemento de selección dous funcionarios/as da Administración local, Regulamento de selección do persoal da Administración da Comunidade Autónoma de Galicia, do 20 de marzo de 1991, e Real decreto 364/1995, do 10 de marzo, polo que se aproba o Regulamento xeral de ingreso do persoal o servizo da Administración do Estado. Todo iso sen prexuízo do carácter administrativo dos actos que integran o procedemento de selección e, polo tanto, fiscalización pola xurisdición contencioso-administrativa. O réxime xurídico dos contratos será o da lexislación laboral, correspondente ao Xulgado Social ou coñecemento das cuestións que se deriven do cumprimento dos mesmos, así como cantas normas de igual ou superior rango referidas á función pública se diten. Betanzos, 12 de Febreiro de 2015 O ALCALDE-PRESIDENTE, Asdo: José Ramón García Vázquez D. …….….………………………………………………………. con D. N. I. nº. Con dirección en. rúa. nº. piso. D. P. Tlfno.:. Informado de á convocatoria que realiza o Concello de Betanzos, para unha praza de Técnico dinamizador do plan de inclusión dixital do Concello de Betanzos, de acordo ás bases publicadas no B. O. P. nº. de data:.………………., que declara coñecer e aceptar, Tendo en conta que cumpre todos os requisitos esixidos na cláusula 4ª de tales bases, comprométese a achegar os documentos acreditativos destes no suposto de ser seleccionado, Ser admitido ao proceso de selección convocado, para o que achega: Fotocopia do D. N. I. Documentos acreditativos ou fotocopias, dos méritos que se aleguen ao obxecto da súa valoración no concurso. Así mesmo autoriza a que lle sexan comunicadas as actuacións do expediente a través de SMS, ao numero de Telefono arriba indicado. En., a., de., de 2015 Asdo. SR. ALCALDE-PRESIDENTE. CONCELLO DE BETANZOS. Tema 1. A Constitución Española de 1978. A organización territorial do Estado. As comunidades autónomas. A administración pública. Tema 2. O Estatuto de Autonomía de Galicia. O Parlamento. A Xunta de Galicia. O Presidente. Tema 3. A organización municipal: O Alcalde e o Pleno. A Xunta de Goberno Local. Os tenentes de alcalde. Os concelleiros delegados. Comisións Informativas. Funcionamento dos órganos colexiados municipais. Tema 4. O persoal laboral. Situacións administrativas, dereitos e obrigas. Tema 5. A Lei de Protección de datos de carácter persoal. A Axencia de Protección de Datos.- Infraccións e Sancións. Tema 6. As TIC´s: Definición, características e uso. A súa influencia nasociedade, no ensino e no sector público.- Medidas para o seu impulso. Tema 7. A alfabetización dixital.- A E-Administración: Definición e usos.- Tema 8. A Rede CEMIT.- Definición e Obxectivos. Participación Cidadán e Internet.- Aplicacións da Web 2.0.- Tema 9. Sistema operativo.- Definición e tipos.- Diferenzas entre Internet e Intranet.- Protocolo TCP/IP.- Definición, clases e servizos.- Tema 10. - Aplicacions de Oficina. Paquetes Ofimáticos. Software libre e propietario. Correo electrónico. Webmail e programas de correo. Betanzos, 12 de Febreiro de 2015. O ALCALDE, Asdo/ José Ramón García Vázquez.